हमारे यहां शहरों, कसबों की सफाई के लिए अलगअलग सरकारी, निजी संस्थाएं हैं. छोटे शहरों, कसबों में नगरपालिकाएं, बड़े शहरों व महानगरों में नगर निगम के हाथ में सफाई का जिम्मा रहता है. गांवों में तो अभी तक पंचायतों के जरिए ऐसा सिस्टम है ही नहीं. इसीलिए ज्यादातर गांवों में गलियों, सड़कों की सफाई होती ही नहीं है. लोगों ने अपनेअपने कूड़ों के लिए स्थान बना रखे हैं. अधिकतर गांवों के घरों में पक्के टायलेट और सिवेज की व्यवस्था भी नहीं है, जिस से समूचे गांव दिनरात बदबू मारते रहते हैं.